2016-جی ایل طب نوبل جایزه سینی ژاپن –یادان اولان علم آدامی یوشهنوری اوسومی قازاندی.
سوئدین پایتاختی استهکم دا یئرلشن نوبل کومیته‌سی اوسومی‌نین اینسان حوجره قورولوشو ( ساختار سلول انسان ) ایله باغلی فعالیتینه گؤره بو جایزه یه لایق گؤرولدوگونو آچیقلادی.
اوسومی تخمینن 1 میلیون دو‌لار دیری اولان جایزه نین ده صاحبی اولدو.
جایزه کئچن ایل جایزه پارازیت‌لر ( انگللر) و مالاریا موضوع -سوندا آراشدیرما آپاران 3 بیلیم آدامینا وئریلمیشدی.
ایرلندلی William Campbell   و ژاپن آرشدیرماجی Satoshi Omura  پارازیت‌لرین سبب اولدوغو خسته‌لیک‌لرین موا‌لیجه‌سی اوچون دوزلتدیقلری داوایا گؤره نوبل جایزه سینه لایق گؤرولموشدولر.
چین عالیمی Youyou Tu  دا مالاریا خسته‌لیگی‌نین موالیجیسی اوچون یازاتدیغی داوایا (دارو) گؤره 2015 نوبل طب جایزه سینی قازانمیشدی.
اکتبرین 4-ی و 5-ی فیزیک و کیمیا ساحه‌سینده 2016-جی ایل نوبل جایزه سینی قازانان علم اینسان‌لاری‌نین آچیقلانماسی گؤزلنیلیر.
نوبل باریش جایزه سی نین صاحبی ایسه اوکتبرین 7-ده معلوم اولا‌جاق.
جایزه لر دسامبرین 10-دا کئچیریلن مراسیمده تقدیم اولونا‌جاق.
نوبل جایزه لری نین تقدیماتی مراسیمی آلفرد نوبل‌ین اؤلومونون ایلدؤنومو گونو – دسامبرین 10-دا کئچیریلیر.
